### Beslutninger

Fremsendes til Magistratsafdelingen for Sociale Forhold og Beskæftigelse og Magistratsafdelingen for Sundhed og Omsorg med henblik på udarbejdelse af en indstilling, jf. byrådets vedtagelse i mødet den 12. marts 2025 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA M

Bevarelse af sygeplejeydelser i MSB, opkvalificering af personale og øgede ydelser til borgere med handicap

Baggrund:

I [adresse] leverer Magistratsafdelingen for Sundhed og Omsorg (MSO) sundhedsydelser til borgere, der er visiteret til støtte fra Magistratsafdelingen for Sociale Forhold og Beskæftigelse (MSB). som en del af samarbejdsaftalen mellem MSO og MSB.

Denne model sikrer sundhedsfaglig sikring, men skaber også koordinationsudfordringer, øgede administrative omkostninger og unødige skift mellem personalegrupper samt et spild af faglige kompetencer, som kunne bruges de rette steder.

For at sikre mere sammenhængende, effektive og borgernære sundhedsydelser foreslås det, at MSB’s personale opkvalificeres, så de kan varetage flere sundhedsopgaver internt på bosteder og lign. Dette vil give borgerne mere kontinuitet i plejen, samtidig med at det reducerer behovet for ekstern sygepleje fra MSO og sparer kommunen for unødige omkostninger.

Forslag:

Bevarelse af sygeplejeydelser i MSB og intern kompetenceudvikling.

MSB’s personale opkvalificeres, herunder Social og sundhedsassistenter, social og sundhedshjælper og ergoterapeuter så de selv kan varetage flere borgerrelaterede/ borger specifikke sundhedsopgaver, såsom:

- Medicindosering og -administration

- Sårpleje ved mindre komplekse sår

- Basal sondeernæring og ernæringsvejledning

kateterpleje og basal pleje.

- Observation, tidlig opsporing af forværring i borgernes helbred og opfølgning heraf.

Dette sikrer mere kontinuitet og tryghed for borgerne, da de kan modtage flere sundhedsydelser fra det samme personale, de kender og personalet kan bruge deres faglige kompetencer som de er udlært til, som ellers ville gå til spilde.

- Ved at eliminere dobbeltadministration og unødvendige overleveringer kan der frigøres midler til geninvestering i forbedrede ydelser til borgere med handicap.

Forslaget vil:

Bevarer og styrker specialiseringen i handicapområdet ved at give MSB-personalet de nødvendige sundhedsfaglige kompetencer.

Mere kontinuitet i borgernes pleje, da de ikke skal skifte mellem forskellige personalegrupper.

Færre administrative led, hvilket reducerer ventetid og gør plejen mere effektiv.

Give mere frisættende og faglige muligheder for den enkelte personale.

Økonomisk gevinst, man undgår dobbeltstruktur og eksterne udgifter.

Direkte forbedringer af borgernes sundhedstilbud, som kan mærkes i hverdagen.

Der kan være udfordringer;

Derfor skal [adresse] MSO og MSB have en ekstra opmærksomhed i at Opkvalificering kræver opmærksomhed i begyndelsen. En omstillingsperiode, hvor personalet skal tilegne sig nye kompetencer og omfordelingen af opgaver skal tilpasses. Og det kræver tæt samarbejde med sundheds enheder fra MSO og tæt opfølgning for at sikre en kvalitetssikret opkvalificeringsplan.

Indstilling bliver som følgende:

Forslaget vil kunne;

Bevare sygeplejeydelser i MSB.

Give en Opkvalificering af MSB’s personale til at varetage borgerrelaterede og borger specifikke sundhedsopgaver.

Give autoriseret personale mulighed for at bruge deres kompetencer og kvalifikationer som de er udlært i, som ellers ville gå til spilde.

Strategisk omlægning af budgettet sikre intern kompetenceudvikling.

Geninvestering i forbedrede ydelser til borgere med handicap.

Implementering af en 3-årig plan for fuld opkvalificering og kvalitetssikring af sundhedsopgaver i MSB.

Med denne ændring får MSB et større ansvar for borgernes sundhedsydelser, men med de nødvendige kompetencer og støttefunktioner. Det vil kunne reducere omkostninger, skabe mere kontinuitet i plejen og sikre en mere helhedsorienteret indsats for borgere med handicap.

Forslag stiller

Nadia Larsen.